google/wiki40b huggingface dataset:
Giovanni Battista Viotti

Liv

Etter å ha flyttet til Torino, ble Viotti i 1770 elev av Gaetano Pugnani, som hadde studert hos Giuseppe Tartini. Fra 1780 til 1782 var Viotti og Pugnani på en lang europaturné. Deretter slo Viotti seg ned i Paris der han etter kort tid,  17. mars 1782, debuterte ved Concert spirituel. Til tider sto han i dronning Marie Antoinettes tjeneste. 
Under den franske revolusjonen reiste Viotti til London, hvor han ble medgrunnlegger av Royal Philharmonic Society. I 1798 ble han ble landsforvist, mistenkt for å være fransk spion. Samtidens aviser antok at den virkelige årsaken var en intrige igangsatt av Viottis underlegne rival, Wilhelm Cramer.  
Viotti vendte snart tilbake til England og bodde på godset til vennene William og Margaret Chinnery. Han trakk seg tilbake fra det offentlige musikklivet, men holdt mange privatkonserter. I 1811 ble han britisk statsborger. William Chinnery falt året etter i unåde på grunn av økonomisk utroskap, og senere levde Viotti og Margaret Chinnery sammen.
Etter restaurasjonen i Frankrike vendte Viotti tilbake til Paris, dypt forgjeldet etter å ha gått konkurs som vinhandler. I et forsøk på å nedbetale gjelden, ble han leder av Théâtre italien de Paris, og fra 1818 til 1821 av Grand Opéra de Paris. I 1823 vendte han og Margaret Chinnery tilbake til London der de levde forarmet til han snart avgikk ved døden.

Virke

Viotti hadde ikke så mange elever, men ble likevel en innflytelsesrik fiolinist. Han regnes som grunnleggeren av 1800-tallets franske fiolinskole. Han underviste Rodolphe Kreutzer, og August Duranowski, som var et forbilde for Niccolo Paganini. Viottis fiolin ble bygget av Antonio Stradivari i 1709, og har siden fått navnet «Viotti Stradivarius».
Blant Viottis mest kjente verk finner vi hans tjueni fiolinkonserter, som var en viktig inspirasjon for Ludwig van Beethoven. Viotti har ellers komponert sanger og sonater, og kammermusikkverk for mange ulike besetninger, men de blir lite framført i dag, til tross for at de i hans samtid var svært populære. Ett av hans særtrekk som komponist var at han brukte italienske sanger som forbilde for tematikken i sin instrumentale musikk.
Idda Arena

Skøytestadion

For arenaen som en utendørsbane finnes det kjente skøyteresultater i perioden 1921/22–1986/87.
Oddersjaa Ski- og Skøyteklubb stod som teknisk arrangør av Allround-NM på skøyter junior 1972 for herrer den 5. og 6. februar 1972 hvor Geir Nyland ble juniornorgesmester foran Amund Sjøbrend og Kay Arne Stenshjemmet.
Funeral (album)

Mottagelse

Den kritiske responsen på Funeral var ekstremt positiv. På Metacritic, en side som gir en gjennomsnittspoengsum av 100 basert på kjente kritikere, fikk albumet 90 poeng, basert på 30 anmeldelser. James Christopher Monger fra Allmusic gav albumet 4,5 stjerner av 5. Han beskrev albumet som «brave, empowering, and dusted with something that many of the indie-rock genre's more contrived acts desperately lack: an element of real danger.» Rockekritikeren Robert Christgau gav albumet A-, og sa at Funeral var «...too fond of drama, but aware of its small place in the big world, and usually beautiful.» Pitchfork rangerte albumet på en andreplass på deres liste over de beste 200 albumete på 2000-tallet, etter Radioheads Kid A.
Drowned in Sound lovpriset også Funeral. Anmelderen Jesus Chigley sa at albumet var «...empowering and hopeful and euphoric all at once», og sa at «it says everything there is to say about mortality and it does it in 10 tracks.» Stylus' Josh Drimmer gav Funeral en A, og kalte albumet for «celebratory, emotionally rich and life-affirming» Dave Simpson far The Guardian kalte det «one of the year's best already, by a mile.» Zeth Lundy fra PopMatters komplimenterte Funeral på at det var så eksentrisk, og kalte det for «bizarre at turns and recognizable elsewhere, equally beautiful and harrowing, theatrical and sincere, defying categorization while attempting to create new genres.» Entertainment Weekly plasserte det på sin liste over tiårets beste album og sa «Funerals are generally somber affairs, but the Canadian indie rockers' emotionally charged 2004 debut mostly just made us smile. And, okay, mist up a little.»
Dylan O'Brien

Liv og karriere

O'Brien ble født i New York City, og vokste opp i Springfield Township i New Jersey fram til han var tolv år da han og familien flyttet til Hermosa Beach i California. Hans far var kameramann og hans mor en tidligere skuespiller. Hans familiebakgrunn er irsk, engelsk, italiensk og spansk. Han tok eksamen ved videregående skole Mira Costa i 2009. Han hadde planer om å begynne ved Syracuse University høsten 2009 for å studere film, men besluttet istedenfor å flytte til Los Angeles for å begynne en karriere som skuespiller.
Da O'Brien var 14 år begynte han å laste opp egne videoer på YouTube. Etter hvert som disse fikk tilskuere, ble han kontaktet for å gjøre arbeid for en webserie. Mens han arbeidet med disse møtte han en skuespiller som satte ham i kontakt med en agent. Via flere opptaksprøver fikk han en rolle i TV-serien Teen Wolf i rollen som «Stiles Stilinski». Han ville egentlig ha rollen som Scott McCall, men etter å ha lest manuset ville han ha rollen som Stiles i stedet.
Teen Wolf, en TV-serie løselig basert på filmen fra 1985 med samme navn med Michael J. Fox i hovedrollen, skulle vise seg å bli det store gjennombruddet, og både serien og O'Briens skuespill ble lovpriset av både kritikere og fans av serien. O'Briens innsats her ledet etterhvert også til filmroller, blant annet komedien The Internship (2013) med Vince Vaughn og Owen Wilson.
I april 2013 fikk O'Brien rollen som «Thomas» i den dystopiske sci-fi-thrilleren The Maze Runner, basert på romanen med samme tittel. Innspillingene begynte i løpet av sommeren 2013 da han hadde fri fra TV-serien. Dette var O'Briens første hovedrolle i en storfilm. The Maze Runner, som kom ut i september 2014, ble en suksess og hanket inn hele 340 millioner dollar på verdensbasis, nøyaktig det tidobbelte av budsjettet. Oppfølgeren Maze Runner: The Scorch Trials kom høsten 2015, hvor O'Brien gjentar rollen som Thomas. Tredje filmen i The Maze Runner-serien, Maze Runner: The Death Cure, kommer ut januar 2018.
I tillegg til å være skuespiller har O'Brien produsert, regissert og selv spilt i en rekke komiske kortfilmer som har blitt distribuert via YouTube. Han spilte også trommer i et lite band kalt Slow Kids at Play.

Personlig liv

O'Brien er i et forhold med skuespilleren Britt Robertson. De møttes i 2011 mens de spilte inn filmen The First Time (2012).
I mars 2016 ble O'Brien påkjørt av en bil og hardt skadd under innspillingen av Maze Runner: The Death Cure.
Turk kraftverk

John W. Turk kraftverk er et varmekraftverk under utbygging sørvest i delstaten Arkansas i USA. Det har en installert produksjonskapasitet på 600 MW. Brenselkilden er kull. Operatør og hovedeier er energiselskapet American Electric Power, som også driver en utbedring og utbygging av anlegget.
Kjølsøyværet/Valvær naturreservat

Kjølsøyværet/Valvær naturreservat ligger i Rødøy kommune i Nordland. Naturreservatet har et areal på 32 433 dekar, hvorav 30 764 dekar sjøareal. Området er vernet for å ivareta et viktig hekkeområde for sjøfugl. Blant annet har området flere større og mindre kolonier med toppskarv.
Terumi Nagae

Landslaget

Terumi Nagae spilte 1 landskamp for Japans kvinnelandslag.
Christian Cabrol

Bakgrunn

Christian Cabrol stammet fra en bondefamilie. Impulsen til medisinstudiet fikk han fra sin bestefar, som var lege.

Lege, hjerte-lunge-spesialist

Christian Cabrol ble doktor i medisin i 1954. Etter legeeksamen arbeidet Cabrol ved en rekke sykehus i Paris. Av stor betydning for hans utvikling henimot hjerte-lunge-kirurgi bidto fremfor alt Gaston Cordier og, under et utenlandsopphold i 1956 i Minneapolis, Clarence Walton Lillehei. Under USA-oppholdet knyttet han ogsp kontakt med Norman Shumway og Christiaan Barnard.
Cabrol ble professor i anatomi i 1964.
Han var sjef på kirurgimottaket på Hôpital de la Pitié-Salpêtrière i Paris da han utførte den første hjertetransplantasjonen i Europa den 27. april 1968. Pasienten var en 66 år gammel trailersjåfør, Clovis Roblain, som døde 53 timer senere av lungeemboli.
Deretter var Cabrol Frankrikes fremste hjertekirurg. Han grunnla og var sjef på hjertemottaket på Hôpital de la Pitié-Salpêtrière i Paris i perioden 1972–1990. I 1974 ble han professor i hjertekirurgi.
I 1982 utførte han Frankrikes første hjerte-lungetransplantasjon og i 1986 landets første artifisielle hjertetransplantasjon.
Han skrev bøker om sine erfaringer som kirurg og var ordførende i France Transplant, en organisasjon som fremmer organdonasjon.

Politiker

Christian Cabrol hadde også en karriere som politiker, først for Rassemblement pour la République og senere for Union pour un mouvement populaire. Han satt i Paris' kommunefullmektige 1989–2008 og i Europaparlamentet 1994–1999.
Den norske Tilskuer

Den norske Tilskuer var navnet på to tidsskrifter som utkom på 1800-tallet i Norge.
På slutten av 1700-tallet fantes det et tidsskrift med navnet Den danske Tilskuer i Danmark. Dette navnet var en etterligning av det engelske Spectator.

Den norske Tilskuer i Bergen

Fra 1817 til 1821 utga Jonas Rein, Christian Magnus Falsen og Herman Foss tidsskriftet Den norske Tilskuer fra Bergen. Hjalmar Christensen omtaler det som «det betydeligste periodiske Skrift, som udkommer udenfor Kristiania i dette første Udviklingsstadium af det 19de Aarhundredes norske Aandsliv». Men Den norske Tilskuer opphørte da Jonas Rein døde i 1821, og Falsen og Foss beveget seg bort fra hverandre i politiske anskuelser.

Daas norske Tilskuer

Fra 1851 til 1853 utga Ludvig Kristensen Daa et tidsskrift som gjenopptok navnet Den norske Tilskuer. Her skrev Bernhard Roggen en del litteraturkritikk.
Footman

En footman (flertall -menn) er en mannlig tjener.

Ordets opprinnelse

Betegnelsen "running footman" er avledet fra tjenere som løp ved siden av eller bak aristokraters vogner. Mange av dem var valgt på grunn av sine fysiske attributter. De løp sammen med kusken for å sørge for at det ikke ble forsinket av slike hindringer som grøfter eller trerøtter. De kunne også kjøre i forveien for å forberede destinasjon om sin herres ankomst.
Ordet ble senere utvidet til å gjelde for en tjener, en servitør som vanligvis skjenket i glassene, plasserte og fjernet rettene. osv. De stod mens herren inntok sine måltider og gjestene forble sittende. Det er omtrent synonymt begrepet lakei og kan ha en lignende etymologi.

Tjenere

Mannlige tjenere ble betalt mer enn kvinnelige tjenere, og fotsoldater var noe av en luksus og derfor et statussymbol blant tjenerne. De spilte en mindre viktig rolle enn kokken, hushjelpen eller butleren. Det var kun i de flotteste husholdninger at det var fotmenn. Siden en footman var like mye for å vise frem, som for bruk, så var en høy footman med pent utseende og pene ben mer verdsatt enn en kort en. Den tradisjonelle footmans klær omfattet strømper nedenfor kneet, knebukser var en fordel. Mannlige fotmenn var forventet å være ugift og hadde en tendens til å være relativt unge. De kunne imidlertid avansere til andre stillinger, spesielt til butler. En footman fra det 19. århundre, William Tayler skrev en dagbok som er blitt utgitt. Han var faktisk gift, men holdt sitt ekteskap hemmelig for sine arbeidsgivere og besøkte sin familie bare på sine fridager
Når en vanlig ansatt tjener i store husholdninger ble mye sjeldnere etter første verdenskrig var det fordi færre husholdninger ha hadde råd til å ansette tjenere og vaktmenn. Stillingen er nå nesten historisk, selv om tjenere med denne betegnelsen fortsatt er ansatt i den Britiske Kongelige Husholdning, iført en særegen rosa uniform. George Orwell skrev i Tribune 3. mars 1944 «Siste gang jeg så en footman i livery var i 1921», skrev George Orwell i Tribune 3. mars 1944

Roller

Den første footman var betegnelsen som ble gitt til den høyest rangerte tjener i en husholdning. Den første footman var assisterende hovmester og fungere som butler i dennes fravær, selv om noen større hus hadde også en under-butler som rangerte over den første footman. I en større husholdning kunne forskjellige fotmenn være tildelt spesifikke oppgaver (som kan være en tradisjonell rekkefølge), slik som sølv-spesialist. Vanligvis utførte fotmenn en rekke oppgaver, som serverere måltider, åpne og lukke dører, bære tunge gjenstander, eller å flytte møbler for stuepiken så hun kunne vaske under. Den mannlige fotman kunne også fungere som lakei, spesielt for tilreisende gjester.
Arbejdsløshedskasse

Finansiering

Dagpenger og andre ytelser finansieres av medlemmene gjennom kontingenten (ca. 25 prosent) og via lønnsmottagernes innbetaling av arbeidsmarkedsbidrag. Dessuten betaler medlemmene selv administrasjonen. I motsetning til forsikringsselskaper kan a-kassene ikke tjene penger på aktivitetene, men er organisasjoner hvor medlemmene har sluttet seg sammen for å sikre seg mot arbeidsledighet.

Krav til a-kassen

For å kunne utbetale dagpenger og andre ytelser skal a-kassen være statsgodkjent og oppfylle en rekke krav, blant annet til vedtekter og organisasjon. Pr. januar 2013 er det 26 statsgodkjente a-kasser, som er medlem av bransjeorganisasjonen AK-Samvirke.

Tilsynsmyndighet

A-kassenes tilsynsmyndighet er Arbejdsmarkedsstyrelsen under Beskæftigelsesministeriet.
Norsk Langbuelag

Norsk Langbuelag er en forening som ble grunnlagt av Truls Erik Dahl i 1999. Målet med foreningen er å fremme historisk bueskyting og buemakeri. NL arrangerer to NM årlig. Dette er NM i Historisk bueskyting utendørs og innendørs med medlemmer i Norge. Ute NM arrangeres på ulike steder ettersom de enkelte lokallag blir tildelt oppgaven etter en søkeprosess. Innendørs NM har hittil blitt avholdt i Moss Bueskytterhall.
Kvinnehuset

Handling

Et kollektivhus for enslige yrkesarbeidende kvinner har blitt oppført i byen. Skyskraperen av mur går under navnet «Kvinnehuset». Der bor den fraskilte Isa, som er frossen i sitt følelsesliv og som forsørger seg gjennom å spå i kort. I huset bor også sladrekjerringen Ameli, som er kollektivets selvutnevnte budbringer. Dagens tema er den unge teatereleven Eva Lind som er i ferd med å flytte inn. De fleste leieboerne vet at hun er teaterdekoratøren Tryggve Krooks elskerinne. Det er han som har skaffet henne leilighet i samme hus som hustruen Anna. Kameratene i huset har vanskeligheter med å skjønne hennes toleranse, hennes tilkjempede likegyldighet overfor ektemannens forehavender.
De ensomme kvinnene søker forskjellige løsninger på sin lengsel etter ømhet og fellesskap. Hattemodisten Sylvia sørger aldri lenge etter en uteblitt kavalér, Vera trøster seg med sin gudstro, mens Anna lar seg oppsluke av sin offerrolle.
Under en maskerade i husets felleslokale byr Anna ektemannens elskerinne opp til dans. Eva gjennomskuer tomheten og bitterheten bak festdeltakernes gledesytringer og flykter derfra. Portvaktens mentalt tilbakestående datter Rosa blir voldtatt i kjelleren av en tyv som hun har tydd til i sin lengsel etter kjærlighet.
Isas eks-mann Håkan kommer på besøk. Han bekjenner at han er nedbrutt og ute av stand til å arbeide. Håkan vil flytte inn hos Isa og gjenoppta samlivet, men hun har mistet alle illusjoner og vil bare være i fred - for alle menn. Eva begynner å innse at hun har blitt altfor avhengig av Tryggve. Når sommeren kommer forlater hun ham og drar på turné, mens Tryggve tilbringer ferien med hustruen på sedvanlig vis.
På høstparten er Eva tilbake og blir oppsøkt av den fortvilte Rosa, som har blitt gravid. Eva prøver å trøste henne, men i sin fortvilelse ser hun ingen annen utvei enn å kaste seg ut fra kvinnehusets tak. Selvmordet vekker Eva. Etter ferien har Tryggve fremdeles vært innstilt på å fortsette samlivet med henne mot hustruens forhåpninger. Eva vil ikke lenger kjøpe sin lykke til prisen av Annas lidelse og tvinger fram et brudd med Trygve. Han går umiddelbart tilbake til sin hustru. Når Anna om natten stryker sin mann mumler han kjærlighetsfullt Evas navn. Anna kveler ham og havner i fengsel. Isa prøver å smugle sovetabletter til henne, men hun avviser alle tanker på selvmord. Anna vil heller ta sin straff, siden hun ikke har evnet å elske sin mann med den tålmodigheten som Gud krever.
DECSYSTEM-20

DECSYSTEM-20 var en 36-biter PDP-10 stormaskin som ble lansert i 1977 av Digital Equipment Corporation (DEC), Datamaskinen kjørte operativsystemet TOPS-10, og skilte seg således fra PDP-11 som kjørte TOPS-20.
DECSYSTEM-20 ble noen ganger kalt PDP-20, men denne benevnelsen ble ikke brukt av DEC.
Umeå gamla fängelse

Historikk

Umeå gamla fängelse var et av et 20-talls länsfängelser tegnet av Wilhelm Theodor Anckarsvärd, som var Fångvårdsstyrelsens arkitekt i perioden 1855–1877. Disse fengslene ble bygd etter forbilde av det amerikanske Philadelphiasystemet, noe som blant annet innebar at fellesceller ble erstattet av enkeltceller, der fangene skulle reflektere over sine forbrytelser. Totalt var det 24 celler fordelt på to etasjer, plassert på ytterveggene slik at alle fikk dagslys. I tillegg til celler var det også plass til kontorer og beboelsesrom i bygningen, som var en av de få som klarte seg gjennom bybrannen i 1888. Det gjorde også det søndre tregjerdet, som også lar nåtidens besøkere ane utformingen av fengselets luftegård.
Da byplanområdet i 1864 ble utvidet østover, ble det planlagt et nytt torg – Nytorget – foran bygningen, og en gate – dengang kalt Cellfängelsegatan, senere Nytorgsgatan – ble trukket opp mot nord på linje med bygningens midtakse. Dette torget ble i 1954 tatt i bruk for landsstatshusets (Länsstyrelsens) nybygg.
Länscellfängelset, som nå er Umeås eldste bevarte steinhus og et av de best bevarte fengslene i landet var i bruk til 1981 da Umeåanstalten stod klar. Fengselet eies i dag av Statens fastighetsverk og ble statlig byggnadsminne i 1992.

Kuriosa

Lokalavisen Västerbottens-Kurirens daværende sjefredaktør Gustav Rosén (1876–1942) tilbrakte i 1916 tre måneder i fengselet dømt for æreskreneksle av stadsfiskalen. Dette var kulminasjonen på de så kalte Umeåbråken, som vakte oppmerksomhet i hele landet.

Teaterhus

Fra 1987 og gjennom større deler av 1990-tallet ble bygningen og luftegården disponert av amatørteatergruppen Grotteatern og den frie teatergruppen Profilteatern. Til 100-årsminnet av den ødeleggende bybrannen i 1888 satte Grotteatern i 1988 opp sommerteaterforestillingen Spelet om den stora branden (av Frank Kelber) i det gamle fengselets luftegård. Både Grotteatern og Profilteatern satte deretter opp sommerforestillinger i luftegården de kommende årene.

Hotell

Bygningen ble renovert til et hotell med 23 enkeltrom, 2 flersengsrom og ett dobbeltrom, samt konferanserom og festsal som rommer 35 personer i 2007–2008. Hotellet tilbyr oppredde senger med felles bad og toalett, samt fellesarealer. I annekset i luftegården ligger Café Göteborg.
Basketball under Stillehavslekene 1991

Basketball under Stillehavslekene  1991. Basketball var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var niende gangen som basketball var med på programmet under stillehavslekene. Det var to turneringer, en for menn og en for kvinner.
Xinchang (Shaoxing)

Xinchang (kinesisk: 新昌县; pinyin: Xīnchāng Xiàn) er et fylke i provinsen Zhejiang i Folkerepublikken Kina. Det er del av byprefekturet Shaoxing.
I 1999 hadde fylket et folketall på 434 360 innbyggere.

Dafotempelet

Dafotempelet (大佛寺, Dàfó Sì) er et kjent buddhistisk tempel, som tiltrekker svært mange besøkende. Det har en historie som går tilbake til før år 1000 e.Kr. Under Kulturrevolusjonen ble det skånet fra Rødegardistenes vandalisme ved at lokalbefolkningen tildekket de store buddhafigurene med portretter av Mao Zedong.

Samferdsel

Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Desilliard

En desilliard er det naturlige tallet 10⁶³, som også kan skrives: 1 000 000 000 000 000 000 000 000 000 000 000 000 000 000 000 000 000 000 000 000 000.
Det er det samme som en milliard nonillioner.
En desilliarddel er 10⁻⁶³.
Sophie Dahl

Modell

Dahl gjorde sin debut som modell på catwalken til Lainey Keogh i løpet av Londons moteuke høsten 1997. Samme år opptrådte hun også sammen med modellen Kate Moss i musikkvideoen til Elton John, «Something About the Way You Look Tonight». I 2000 ble Dahl modellansiktet til Yves Saint-Laurents varemerke Opium.

Forfatterskap

Dahl begynte å skrive for motemagasiner, særlig for Vogue hvor hun hadde en fast spalte, men skrev etter hvert også for aviser som The Observer, The Guardian, og The Saturday Times.
Hun har skrevet tre bøker, to av dem er koke- og matbøker: Playing with the Grown-Ups (2008), som var en eventyrfortelling, og to kokebøker, Miss Dahl's Voluptuous Delights (2009) og From Season To Season (den amerikanske tittelen er Very Fond of Food) (2011). Hun har også bidratt til en antologi.

Privatliv

Den 9. januar 2010 giftet hun seg med sangeren Jamie Cullum. Den 2. mars 2011 fikk paret sitt første barn, en datter ved navn Lyra, fulgt av ytterligere en datter, Margot, som ble født den 4. mars 2013. De bor i Great Missenden i Buckinghamshire, som også var landsbyen hvor hennes bestefar Roald Dahl bodde.
Frederick Ives Lord

Tidlige år

Frederick ble født den 18. april 1897 i Manitowoc i Wisconsin til Alma Mueller og Alman Ivory Lord. Noen kilder oppgir hans fødselsdag til 8. april 1900. Han hadde to søsken: Lucia Lord og Zayda Lord og bodde fra 1910 hos sine besteforeldre, Lena og Fred Mueller. I 1917 flyttet  Fred, hans mor og søsken til Houston i Texas. I 1920 ble moren enke etter at faren døde.

Den mexicanske revolusjon

Han forlot RAF i november 1919. Mellom krigene var han stuntpilot og drev med barnstorming. Han deltok for det mexikanske flyvåpenet under den Den meksikanske revolusjonen. I 1927 bodde han i Chrysler Building i New York City, med sin daværende kone Constance E. I juli 1937 ble han gift med en kvinne ved navn Mildred.

Den spanske borgerkrigen

Han deltok på republikanernes side i Den spanske borgerkrigen sammen med  Bert Acosta and Eddie August Schneider i Yankee Squadron, der han fløy Breguet 693 to-seter jagerfly i 1936.

Andre verdenskrig

Under andre verdenskrig forsøkte han på nytt å verve seg til RAF. Det ble sagt at han kom så langt som til sin gamle skvadron før myndighetene fikk fatt på ham og plasserte ham i Air Transport Auxiliary som ferget fly fra fabrikkene i USA til England og krigsskueplassene i Europa.

Død

I 1967 ble han drept av en omstreifer i Apple Valley i California.

Bibliografi

American Aces of World War 1. Osprey Publishing, 2001. ISBN 1-84176-375-6.
DS «Framnæs 3»

Historikk

Fergen ble bygd som bygg nummer 1 ved Moss Verft 1908. Den fikk navnet «Framnæs 3» og gikk i rute mellom Framnæs brygge ved Skillebekk i Kristiania og Dronningen og Oscarshall på Bygdøy. Under 1. verdenskrig ble fergen overflødig og solgt til Christiansund Dampbaadsamlag i 1916, året etter seilte den til Kristiansund rundt kysten for egen maskin. Etter å ha kjørt som sundbåt i 34 år ble den tatt ut av trafikk 20. februar 1951 som den siste sundbåten som var drevet med damp.
På slutten av 1950-tallet ble den solgt som lekter til Rørvik i Nord-Trøndelag. 2003 ble det besluttet å gjenoppbygge båten under ledelse av Stiftelsen Framnæs. Den ble tatt i bruk 16. juni 2012 etter gjenoppbygning av den opprinnelige fergen fra 1908 med utstrakt bruk av originaldeler. Også den opprinnelige dampmaskinen er restaurert, den brukes imidlertid bare til demonstrasjon, fergen selv drives av en dieselmotor.
Bella Vista (Paysandú)

Transport

Ruta 3 forbinder Bella Vista med Paysandú, Salto, Artigas og Colonia.
Ammar Ahmed

Karriere

Ahmed startet karrieren i Fisksätra IF, etterfulgt av Järla IF og AIK, hvor han i AIK Ungdom ble tildelt en utmerkelse som årets spiller i 2006.
Som seniorspiller spilte han for Väsby United i 2007, men gikk til Värmdö IF året etter, og Dalkurd FF i 2011. Etter to års spill for Dalkurd, gikk Ahmed i 2013 til Östersunds FK i Superettan, hvor han kom til å spille de to påfølgende sesongene. Til 2015-sesongen tok Ahmed steget opp i Allsvenskan, da han signerte for Åtvidabergs FF.